title: Kommissionens gennemførelsesforordning (EU) nr. 415/2014 af 23. april 2014 om ændring og fravigelse af forordning (EF) nr. 2535/2001 for så vidt angår forvaltning af toldkontingenter for mejeriprodukter med oprindelse i Ukraine

text:
               24.4.2014

               DA

               Den Europæiske Unions Tidende

               L 121/49

         KOMMISSIONENS GENNEMFØRELSESFORORDNING (EU) Nr. 415/2014
   af 23. april 2014
   om ændring og fravigelse af forordning (EF) nr. 2535/2001 for så vidt angår forvaltning af toldkontingenter for mejeriprodukter med oprindelse i Ukraine
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) og c), og
   ud fra følgende betragtninger:

               (1)

               Ved Europa-Parlamentets og Rådets Forordning (EU) nr. 374/2014 (2) fastsættes præferenceordninger for 2014 for told ved import af visse varer med oprindelse i Ukraine. I henhold til artikel 3 i nævnte forordning kan de landbrugsprodukter, der er opført i bilag III til nævnte forordning, importeres i Unionen inden for rammerne af de toldkontingenter, der er fastsat i nævnte bilag. De kontingenter, der er opført i bilag III til forordning (EU) nr. 374/2014, forvaltes af Kommissionen i henhold til artikel 184, stk. 2, litra b), i forordning (EU) nr. 1308/2013.

               (2)

               I bilag III til forordning (EU) nr. 374/2014 er opført toldkontingenter for mælk og mejeriprodukter. Det er nødvendigt at medtage disse kontingenter i bilag I til Kommissionens forordning (EF) nr. 2535/2001 (3) og at indsætte en henvisning i nævnte forordnings artikel 19 til den relevante bestemmelse om oprindelsesbevis, som er et krav for at kunne importere under disse kontingenter.

               (3)

               Eftersom kontingenterne i bilag III i forordning (EU) nr. 374/2014 kun er åbne indtil den 31. oktober 2014, bør perioden for indgivelse af ansøgninger om importlicens og importlicensernes gyldighedsperiode fastlægges nærmere.

               (4)

               I henhold til artikel 10, stk. 1, i Kommissionens forordning (EF) nr. 2535/2001 kan importører, der er godkendt i maj 2013, kun importere under kontingenter i perioden fra den 1. juli 2013 til den 30. juni 2014. Da de kontingenter, som er åbnet for Ukraine, undtagelsesvis løber over to på hinanden følgende seksmånedersperioder, kan godkendte importører kun importere indtil den 30. juni 2014, hvorimod de pågældende kontingenter er åbne indtil den 31. oktober 2014. Det er derfor hensigtsmæssigt at give disse importører mulighed for at importere under de kontingenter, der er omhandlet i bilag III til forordning (EU) nr. 374/2014 indtil den 31. oktober 2014.

               (5)

               Ved Kommissionens gennemførelsesforordning (EU) nr. 1001/2013 (4) er visse KN-koder i bilag I til Rådets forordning (EØF) nr. 2658/87 (5) blevet erstattet af nye KN-koder, som afviger fra de koder, der er omhandlet i forordning (EU) nr. 374/2014. De nye KN-koder bør derfor fremgå af bilag I til forordning (EF) nr. 2535/2001.

               (6)

               Forordning (EF) nr. 2535/2001 bør derfor ændres i overensstemmelse hermed.

               (7)

               Eftersom de kontingenter, der er omhandlet i bilag III til forordning (EU) nr. 374/2014, kun er åbne indtil den 31. oktober 2014, bør denne forordning træde i kraft hurtigst muligt.

               (8)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I forordning (EF) nr. 2535/2001 foretages følgende ændringer:

               a)

               I artikel 5 indsættes som litra l):

                           »l)

                           de kontingenter, der er fastsat i bilag I, del L«

               b)

               I artikel 19, stk. 1, indsættes som litra j):

                           »j)

                           artikel 2, litra a), i Europa-Parlamentets og Rådets forordning (EU) nr. 374/2014 (6).

                  (6)  Europa-Parlamentets og Rådets forordning (EU) nr. 374/2014 af 16. april om nedsættelse eller afskaffelse af told på varer med oprindelse i Ukraine (EUT L 118 af 22.4.2014, s. 1).«"

               c)

               Bilaget til denne forordning indsættes som del L i bilag I.

         Artikel 2
   Licensansøgninger på de kontingenter, der er omhandlet i del L i bilag I til forordning (EF) nr. 2535/2001, som indsat ved artikel 1, litra c), i denne forordning, indgives senest kl.13.00, Bruxelles-tid, den tiende kalenderdag efter datoen for denne forordnings ikrafttræden.
   De licenser, der er udstedt, er gyldige fra datoen for udstedelsen indtil den 31. oktober 2014.
   Artikel 3
   Uanset artikel 10, stk. 1, andet afsnit, i forordning (EF) nr. 2535/2001 har importører, der var godkendt i 2013 og i 2014, tilladelse til at importere inden for de kontingenter, der er omhandlet i del L i bilag I til forordning (EF) nr. 2535/2001, som indsat ved artikel 1, litra c), i denne forordning, indtil den 31. oktober 2014.
   Artikel 4
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. april 2014.

            På Kommissionens vegne

         José Manuel BARROSO

            Formand

      (1)  EFT L 347 af 20.12.2013, s. 671.

      (2)  Europa-Parlamentets og Rådets forordning (EU) nr. 374/2014 af 16. april 2014 om nedsættelse eller afskaffelse af told på varer med oprindelse i Ukraine (EUT L 118 af 22.4.2014, s. 1).

      (3)  Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (EUT L 341 af 22.12.2001, s. 29).

      (4)  Kommissionens gennemførelsesforordning (EU) nr. 1001/2013 af 4. oktober 2013 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 290 af 31.10.2013, s. 1).

      (5)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

      BILAG

            »AFSNIT I. DEL L

         TOLDKONTINGENTER SOM OMHANDLET I BILAG III I FORORDNING (EU) Nr. 374/2014

                     Kontingent
                     Løbenummer

                     KN-kode

                     Varebeskrivelse (1)

                     Oprindelses land

                     Importperiode

                     Kontingentmængde
                     (ton produktvægt)

                     Import-told (EUR/100 kg Netto-vægt)

                     09. 4600

                     0401

                     UKRAINE

                     Indtil den 31. oktober 2014

                     8 000

                     0

                     0402 91

                     0402 99

                     0403 10 11

                     0403 10 13

                     0403 10 19

                     0403 10 31

                     Mælk og fløde, ikke I pulverform, som granulat eller i anden fast form; yoghurt, ikke aromatiseret eller tilsat frugt, nødder eller kakao; fermenterede eller syrnede mælkeprodukter, ikke aromatiseret eller tilsat frugt, nødder eller kakao og ikke i pulverform, som granulat eller i anden fast form

                     0403 10 33

                     0403 10 39

                     0403 90 51

                     0403 90 53

                     0403 90 59

                     0403 90 61

                     0403 90 63

                     0403 90 69

                     09. 4601

                     0402 10

                     UKRAINE

                     Indtil den 31. oktober 2014

                     1 500

                     0

                     0402 21

                     0402 29

                     Mælk og fløde, i pulverform, som granulat eller i anden fast form; fermenterede eller syrnede mælkeprodukter, i pulverform, som granulat eller i anden fast form, ikke aromatiseret eller tilsat frugt, nødder eller kakao; produkter, der består af naturlige mælkebestanddele, ikke andetsteds tariferet

                     0403 90 11

                     0403 90 13

                     0403 90 19

                     0403 90 31

                     0403 90 33

                     0403 90 39

                     0404 90 21

                     0404 90 23

                     0404 90 29

                     0404 90 81

                     0404 90 83

                     0404 90 89

                     09. 4602

                     0405 10

                     UKRAINE

                     Indtil den 31. oktober 2014

                     1 500

                     0

                     0405 20 90

                     Smør og andre mælkefedtstoffer; smørbare mælkefedtprodukter med fedtindhold på 75 vægtprocent og derover, men under 80 vægtprocent

                     0405 90

         (1)  Varebeskrivelsen skal uanset reglerne for fortolkning af den kombinerede nomenklatur kun betragtes som vejledende, idet KN-koden anvendes i forbindelse med præferenceordningen i dette bilag.«


title: Kommissionens gennemførelsesforordning (EU) nr. 266/2013 af 18. marts 2013 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Münchener Bier (BGB))

text:
               22.3.2013

               DA

               Den Europæiske Unions Tidende

               L 82/36

         KOMMISSIONENS GENNEMFØRELSESFORORDNING (EU) Nr. 266/2013
   af 18. marts 2013
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Münchener Bier (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Forordning (EU) nr. 1151/2012 trådte i kraft den 3. januar 2013. Den ophæver og erstatter Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (2).

               (2)

               Kommissionen har i henhold til artikel 9, stk. 1, første afsnit, i forordning (EF) nr. 510/2006 behandlet Tysklands ansøgning om godkendelse af en ændring af varespecifikationen for den beskyttede geografiske betegnelse »Münchener Bier«, der er registreret i henhold til Kommissionens forordning (EF) nr. 1107/96 (3) som ændret ved forordning (EF) nr. 1549/98 (4).

               (3)

               Eftersom den pågældende ændring ikke er af mindre omfang, har Kommissionen i overensstemmelse med artikel 6, stk. 2, i forordning (EF) nr. 510/2006 offentliggjort ændringsansøgningen i Den Europæiske Unions Tidende
                   (5). Da Kommissionen ikke har modtaget indsigelser, jf. artikel 7 i nævnte forordning, bør ændringerne godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. marts 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 93 af 31.3.2006, s. 12.

      (3)  EFT L 148 af 21.6.1996, s. 1.

      (4)  EFT L 202 af 18.7.1998, s. 25.

      (5)  EUT C 140 af 16.5.2012. s. 8.

      BILAG
      Fødevarer bestemt til konsum, som er opført i bilag I, del I, til forordning (EU) nr. 1151/2012:

         Kategori 2.1.   Øl

      TYSKLAND
      Münchener Bier (BGB)


title: Kommissionens gennemførelsesforordning (EU) 2016/1931 af 4. november 2016 om godkendelse af chlorcresol som et eksisterende aktivstof til anvendelse i biocidholdige produkter af produkttype 13 (EØS-relevant tekst )

text:
               5.11.2016

               DA

               Den Europæiske Unions Tidende

               L 299/33

         KOMMISSIONENS GENNEMFØRELSESFORORDNING (EU) 2016/1931
   af 4. november 2016
   om godkendelse af chlorcresol som et eksisterende aktivstof til anvendelse i biocidholdige produkter af produkttype 13
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:

               (1)

               I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Denne liste omfatter chlorcresol.

               (2)

               Chlorcresol er i overensstemmelse med artikel 16, stk. 2, i Europa-Parlamentets og Rådets direktiv 98/8/EF (3) blevet vurderet til anvendelse i produkter af produkttype 13, konserveringsmidler til væsker, der anvendes ved metalbearbejdning, som beskrevet i bilag V til nævnte direktiv, hvilket svarer til produkttype 13, som defineret i bilag V til forordning (EU) nr. 528/2012.

               (3)

               Frankrig blev udpeget som kompetent vurderingsmyndighed og fremsendte vurderingsrapporten sammen med sine henstillinger den 24. juli 2013.

               (4)

               I overensstemmelse med artikel 7, stk. 2, i delegeret forordning (EU) nr. 1062/2014 fremsatte Udvalget for Biocidholdige Produkter den 13. april 2016 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner.

               (5)

               Det fremgår af udtalelsen, at biocidholdige produkter af produkttype 13, som indeholder chlorcresol, kan forventes at opfylde kravene i artikel 5 i direktiv 98/8/EF, forudsat at visse specifikationer og betingelser vedrørende deres anvendelse er opfyldt.

               (6)

               Derfor bør chlorcresol godkendes til anvendelse i biocidholdige produkter af produkttype 13, forudsat at visse specifikationer og betingelser er opfyldt.

               (7)

               Der bør gå en rimelig tid, inden et aktivstof godkendes, således at de berørte parter kan træffe de fornødne forberedelser til at opfylde de nye krav.

               (8)

               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

         VEDTAGET DENNE FORORDNING:
   Artikel 1
   Chlorcresol godkendes som et aktivstof til anvendelse i biocidholdige produkter af produkttype 13 med forbehold af specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. november 2016.

            På Kommissionens vegne

         Jean-Claude JUNCKER

            Formand

      (1)  EUT L 167 af 27.6.2012, s. 1.

      (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

      (3)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).

      BILAG

                  Almindeligt anvendt navn

                  IUPAC-navn
                  Identifikationsnr.

                  Aktivstoffets minimumsrenhedsgrad (1)

                  Godkendelsesdato

                  Udløbsdato for godkendelsen

                  Produkttype

                  Særlige betingelser

                  Chlorcresol

                  IUPAC-navn:
                  4-chlor-3-methylphenol
                  EF-nr.: 200-431-6
                  CAS-nr.: 59-50-7

                  99,8 % w/w

                  1. maj 2018

                  30. april 2028

                  13

                  Godkendelserne af biocidholdige produkter meddeles på følgende betingelser:

                              1)

                              Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                              2)

                              I betragtning af de risici, der er konstateret for de anvendelser, der er vurderet ved vurderingen af produktet, skal der lægges særlig vægt på erhvervsmæssige brugere.

         (1)  Renheden som angivet i denne kolonne er det minimum af renheden af aktivstoffet, der er blevet vurderet efter artikel 89, stk. 1, i forordning (EU) nr. 528/2012. Aktivstoffet i det produkt, der markedsføres, kan have samme eller en anden renhedsgrad, hvis der er påvist teknisk ækvivalens med det vurderede aktivstof.


title: Kommissionens gennemførelsesforordning (EU) 2017/726 af 24. april 2017 om faste importværdier med henblik på fastsættelse af indgangsprisen for visse frugter og grøntsager

text:
               25.4.2017

               DA

               Den Europæiske Unions Tidende

               L 107/29

         KOMMISSIONENS GENNEMFØRELSESFORORDNING (EU) 2017/726
   af 24. april 2017
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. april 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  EG

                  325,6

                  MA

                  101,7

                  TR

                  127,7

                  ZZ

                  185,0

                  0707 00 05

                  MA

                  79,4

                  TR

                  156,1

                  ZZ

                  117,8

                  0709 93 10

                  MA

                  78,6

                  TR

                  140,8

                  ZZ

                  109,7

                  0805 10 22 , 0805 10 24 , 0805 10 28

                  EG

                  52,4

                  IL

                  130,6

                  MA

                  68,9

                  TR

                  71,4

                  ZZ

                  80,8

                  0805 50 10

                  AR

                  68,9

                  TR

                  67,2

                  ZZ

                  68,1

                  0808 10 80

                  AR

                  88,6

                  BR

                  124,2

                  CL

                  127,8

                  CN

                  147,6

                  NZ

                  152,4

                  US

                  116,7

                  ZA

                  86,9

                  ZZ

                  120,6

                  0808 30 90

                  AR

                  175,5

                  CL

                  133,5

                  CN

                  113,2

                  ZA

                  123,8

                  ZZ

                  136,5

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 1057/2013 af 29. oktober 2013 om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet mangancarbonat  EØS-relevant tekst

text:
               30.10.2013

               DA

               Den Europæiske Unions Tidende

               L 288/63

         KOMMISSIONENS GENNEMFØRELSESFORORDNING (EU) Nr. 1057/2013
   af 29. oktober 2013
   om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet mangancarbonat
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer og om ophævelse af forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur, udarbejdet af Udvalget for Veterinærlægemidler, og
   ud fra følgende betragtninger:

               (1)

               Maksimalgrænseværdierne for restkoncentrationer af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug, fastsættes i overensstemmelse med forordning (EF) nr. 470/2009.

               (2)

               Bilaget til Kommissionens forordning (EU) nr. 37/2010 (2) indeholder en liste over farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer.

               (3)

               Mangancarbonat er for øjeblikket opført i tabel 1 i bilaget til forordning (EU) nr. 37/2010 som et stof, der kun er godkendt til oral anvendelse til alle arter af dyr bestemt til fødevareproduktion.

               (4)

               Der er indgivet en ansøgning til Det Europæiske Lægemiddelagentur om udvidelse af de eksisterende bestemmelser om mangancarbonat til også at omfatte parenteral indgift til kvæg.

               (5)

               Ifølge artikel 5 i forordning (EF) nr. 470/2009 skal Det Europæiske Lægemiddelagentur overveje at anvende maksimalgrænseværdier for restkoncentrationer, som er fastsat for et farmakologisk virksomt stof i en bestemt fødevare i forbindelse med en anden fødevare hidrørende fra samme art, eller maksimalgrænseværdier for restkoncentrationer, som er fastsat for et farmakologisk virksomt stof i en eller flere arter i forbindelse med andre arter.

               (6)

               Udvalget for Veterinærlægemidler har anbefalet, at maksimalgrænseværdien for indholdet af mangancarbonat i kvæg udvides til også at omfatte parenteral indgift, og at disse grænseværdier ekstrapoleres til alle dyrearter bestemt til fødevareproduktion.

               (7)

               Forordning (EU) nr. 37/2010 bør derfor ændres, således at stoffet mangancarbonat opføres til parenteral indgift til alle arter bestemt til fødevareproduktion.

               (8)

               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —

         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. oktober 2013.

            På Kommissionens vegne

         José Manuel BARROSO

            Formand

      (1)  EUT L 152 af 16.6.2009, s. 11.

      (2)  EUT L 15 af 20.1.2010, s. 1.

      BILAG
      I tabel 1 i bilaget til forordning (EU) nr. 37/2010 affattes rækken vedrørende stoffet mangancarbonat således:

                     Farmakologisk virksomt stof

                     Restmarkør

                     Dyreart

                     MRL

                     Målvæv

                     Andre bestemmelser (jf. artikel 14, stk. 7, i forordning (EF) nr. 470/2009)

                     Terapeutisk klassifikation

                     »Mangancarbonat

                     Ikke relevant

                     Alle arter bestemt til fødevareproduktion

                     MRL ikke påkrævet

                     Ikke relevant

                     Ingen angivelse

                     Fordøjelseskanal og stofskifte/mineraltilskud«


title: Kommissionens gennemførelsesforordning (EU) 2016/2147 af 7. december 2016 om tilladelse til at forhøje tilsætningsgrænserne for vin fra druer høstet i 2016 i visse vindyrkningsområder i Tyskland og alle vindyrkningsområder i Ungarn

text:
               8.12.2016

               DA

               Den Europæiske Unions Tidende

               L 333/30

         KOMMISSIONENS GENNEMFØRELSESFORORDNING (EU) 2016/2147
   af 7. december 2016
   om tilladelse til at forhøje tilsætningsgrænserne for vin fra druer høstet i 2016 i visse vindyrkningsområder i Tyskland og alle vindyrkningsområder i Ungarn
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 91, og
   ud fra følgende betragtninger:

               (1)

               I henhold til del I, afsnit A, punkt 3, i bilag VIII til forordning (EU) nr. 1308/2013 kan medlemsstaterne anmode om, at grænserne for forhøjelse af alkoholindholdet udtrykt i volumen (tilsætning) for vin forhøjes med indtil 0,5 % i år med usædvanligt ugunstige vejrforhold.

               (2)

               Tyskland og Ungarn har anmodet om sådanne forhøjelser af tilsætningsgrænserne for vin fra druer høstet i 2016, eftersom vejrforholdene i vækstsæsonen var usædvanligt ugunstige. Ungarn har indgivet en sådan anmodning for alle vindyrkningsområder. Tyskland har anmodet om en forhøjelse af tilsætningsgrænsen udelukkende for vin fra røde druesorter i områderne Baden Ahr, Mittelrhein, Mosel, Nahe, Pfalz, Rheinhessen og Württemberg.

               (3)

               På grund af de usædvanligt dårlige vejrforhold i 2016 kan der med de grænser for forhøjelse af det naturlige alkoholindhold, der er fastsat i del I, afsnit A, punkt 2, i bilag VIII til forordning (EU) nr. 1308/2013, ikke fremstilles vin med et sådant totalt alkoholindhold fra alle eller visse af de druesorter i visse vindyrkningsområder, som der normalt er efterspørgsel efter.

               (4)

               Derfor er det hensigtsmæssigt at tillade en forhøjelse af tilsætningsgrænserne for vin fra alle eller visse druesorter høstet i 2016 i vindyrkningsområder i Ungarn og Tyskland.

               (5)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Uanset del I, afsnit A, punkt 3, i bilag VIII til forordning (EU) nr. 1308/2013 må forhøjelsen af det naturlige alkoholindhold udtrykt i volumen i friske druer, der er høstet i 2016, druemost, delvis gæret druemost, ung ikke-færdiggæret vin og vin fremstillet af druer høstet i 2016 i de vindyrkningsområder eller dele heraf, der er angivet i bilaget til denne forordning, og for alle eller visse druesorter, der er angivet i nævnte bilag, ikke overstige:

               a)

               3,5 % vol. i vindyrkningszone A, jf. tillæg I til bilag VII til forordning (EU) nr. 1308/2013

               b)

               2,5 % vol. i vindyrkningszone B, jf. tillæg I til bilag VII til forordning (EU) nr. 1308/2013

               c)

               2,0 % vol. i vindyrkningszone C, jf. tillæg I til bilag VII til forordning (EU) nr. 1308/2013.

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. december 2016.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12 2013, s. 671.

      BILAG

         Druesorter til vinfremstilling og vindyrkningsområder eller dele heraf, hvor der i henhold til artikel 1 er givet tilladelse til en forhøjelse af tilsætningsgrænsen

                  Medlemsstat

                  Vindyrkningsområder eller dele heraf (vindyrkningszone)

                  Sorter

                  Tyskland

                  Vindyrkningsområdet i Baden (zone B)

                  Alle godkendte røde druesorter

                  Vindyrkningsområdet i Ahr (zone A)

                  Vindyrkningsområdet i Mittelrhein (zone A)

                  Vindyrkningsområdet i Mosel (zone A)

                  Vindyrkningsområdet i Nahe (zone A)

                  Vindyrkningsområdet i Pfalz (zone A)

                  Vindyrkningsområdet i Rheinhessen (zone A)

                  Vindyrkningsområdet i Württemberg (zone A)

                  Ungarn

                  Alle vindyrkningsområder (zone C)

                  Alle godkendte druesorter


title: Kommissionens gennemførelsesforordning (EU) nr. 191/2012 af 7. marts 2012 om fastsættelse af importtolden for visse sorter af afskallet ris fra den 8. marts 2012

text:
               8.3.2012

               DA

               Den Europæiske Unions Tidende

               L 69/12

         KOMMISSIONENS GENNEMFØRELSESFORORDNING (EU) Nr. 191/2012
   af 7. marts 2012
   om fastsættelse af importtolden for visse sorter af afskallet ris fra den 8. marts 2012
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 137, og
   ud fra følgende betragtninger:

               (1)

               På grundlag af oplysningerne fra medlemsstaternes myndigheder har Kommissionen konstateret, at der for perioden fra den 1. september 2011 til den 29. februar 2012 er udstedt importlicenser for afskallet ris henhørende under KN-kode 1006 20 for en mængde på 143 798 ton, når der ses bort fra importlicenser for Basmati-ris. Importtolden på afskallet ris henhørende under KN-kode 1006 20, med undtagelse af Basmati-ris, som er fastsat ved Kommissionens gennemførelsesforordning (EU) nr. 903/2011 (2), bør derfor ændres.

               (2)

               Toldsatsen skal fastsættes senest ti dage efter udløbet af ovennævnte periode. Denne forordning bør derfor straks træde i kraft —

         VEDTAGET DENNE FORORDNING:
   Artikel 1
   Importtolden for afskallet ris henhørende under KN-kode 1006 20 er på 30 EUR/t.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. marts 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 231 af 8.9.2011, s. 21.